brukspant
Store norske leksikon,Jus,Formuerett,Panterett
Brukspant er en kontraktsmessig panterett til fast eiendom hvor panthaveren har besittelsen av og bruksretten til eiendommen inntil han får tilbakebetalt det beløp som pantet hefter for.
Panteloven av 1980 § 2–6 kjenner to former for slikt brukspant:1) Brukspant hvor panthaveren driver eiendommen for eierens regning og mot regnskapsplikt. På slikt pant får enkelte av reglene om tvangsbruk av pantet tilsvarende anvendelse.2) Egentlig brukspant, hvor panthaveren driver eiendommen for egen regning, slik at avkastningen trer i stedet for renter av pantegjelden. I eldre tid var det vanlig at fast eiendom ble pantsatt på denne måten. I nyere tid forekommer brukspantet sjelden; når det forekommer, er det ofte en form for kamuflert overføring av eiendomsretten til pantet. Les mer i Store norske leksikon panterett Eksterne lenker Lovdata: panteloven, § 2-6 "Brukspant"